Michal Kovalčík

Michal „Mišo“ Kovalčík (* 30. november 1965, Česko-SlovenskoDiscgos: Michal KovalčíkCS Music.cz: Hudobník- Michal Kovalčík) je slovenský gitarista, hudobný aranžér a skladateľ, ktorý spolupracoval na mnohých hudobných projektoch v populárnej hudbe.

Michal Kovalčík hral s viacerými známymi skupinami a spevákmi. Účinkoval v kapele Kamene Beaty Dubasovej. Bol zakladateľom heavy metalovej skupiny Kobra. Táto kapela nevydala štúdiový album. Vyšiel im jeden oficiálny singel a dva videoklipy, ktoré boli vysielané v STV, v relácii Triangel. So skupinou Metalinda účinkoval medzi rokmi 1987-1994 a nahral s nimi päť radových albumov. Po odchode z Metalindy založil skupinu Johnnie Walker. Neskôr spolu s Mariánom Greksom spolupracoval na projektoch Psycho (51) a Grexabat.csmusic.sk: Skupina Grexabat V roku 1994 nahral s českým spevákom, Jankom Ledeckým album Jenom Tak a spolupracoval aj na nahrávaní ďalších troch jeho albumov.

Ako štúdiový hudobník Michal Kovalčík nahrával aj s kapelou Polemic, so skupinou Hex, formáciou B3, Paľom Drapákom, skupinou Arzén, ale aj s Robom Grigorovom. Discogs: Polemic – Nenudin (SKAntidepresivum)Robo* & Midi – Z Extrému Do Ekstrému B3 – Drobnosti Majstrov Okrem koncertovania a nahrávania albumov sa venuje aj komponovaniu a nahrávaniu hudby do divadelných predstavení (Pikový kráľ, Black & White, Peter Pan a iné) ako aj zvučiek do reklám, spolupracoval na nahrávkach muzikálov a inscenácií (Hamlet, Galileo, Hair, Malá morská víla, Cigáni idú do neba, Čajočky, Čarodejník z krajiny Oz, Ramajana).

Michal Kovalčík hrá v akustickej formácii Silent Trio. Je aj členom projektu Hore Dole Komínom, trojice muzikantov ktorá svoju hudobnú produkciu popisuje ako „alternative dark wave etno grunge rock“.FM Zine: Alternatíva pre nezhýčkaný mainstream - Hore Dole Kominom V súčasnosti pôsobí aj ako kapelník hudobnej skupiny, ktorá pod názvom Indigo na koncertoch sprevádza Petra Nagya.Metalmania magazin: Rozhovor s Michalom Kovalčíkom (Peter Nagy, ex Metalinda…) zo dňa 25.4.2011SlovakDrummer.sk: Rozhovor s Borisom Brnom

 Referencie 

 Iné projekty  

Kategória:Slovenskí rockoví gitaristi
Kategória:Slovenskí heavymetaloví gitaristi
Kategória:Slovenskí bluesoví gitaristi
Kategória:Slovenskí popoví gitaristi